Ӯҳдадориҳои ҳуқуқӣ

Ӯҳдадориҳои ҳуқуқӣ маҷмӯи вазифаҳо ва талаботи ҳатмие мебошанд, ки аз ҷониби меъёрҳои ҳуқуқ муқаррар гардида, иҷрои онҳо барои шахс ё шаҳрванд ҳатмӣ мебошад ва аз ҷониби давлат бо воситаҳои ҳуқуқӣ таъмин ва назорат карда мешаванд.

Дар назарияи ҳуқуқ, ӯҳдадориҳои ҳуқуқӣ ҳамчун ҷониби муқобили ҳуқуқҳо баррасӣ мегарданд. Агар ҳуқуқ ба шахс имкони рафтор ё талаб карданро фароҳам оварад, ӯҳдадории ҳуқуқӣ ӯро ба рафтори муайян ё худдорӣ аз рафтори муайян водор месозад.

 Аломатҳои асосии ӯҳдадориҳои ҳуқуқӣ 

Аз нуқтаи назари илмӣ, ӯҳдадориҳои ҳуқуқӣ дорои хусусиятҳои зерин мебошанд:

 Меъёрӣ будан — онҳо дар Конститутсия, қонунҳо ва дигар санадҳои меъёрии ҳуқуқӣ муқаррар мешаванд;
 Ҳатмият — иҷрои онҳо барои ҳамаи субъектҳои ҳуқуқ ҳатмист;
 Кафолати давлатӣ — иҷро накардани ӯҳдадориҳои ҳуқуқӣ боиси ҷавобгарии ҳуқуқӣ мегардад;
 Умумият — ба ҳамаи шахсон ё гурӯҳҳои муайян татбиқ мегарданд;
 Алоқамандӣ бо ҳуқуқ — бе ҳуқуқ ӯҳдадорӣ вуҷуд надорад ва баръакс.

 Ӯҳдадориҳои ҳуқуқӣ дар Конститутсияи Ҷумҳурии Тоҷикистон 

Дар Конститутсияи Ҷумҳурии Тоҷикистон, ӯҳдадориҳои ҳуқуқии шахс ва шаҳрванд асосан дар Боби II (“Ҳуқуқ, озодӣ ва вазифаҳои асосии инсон ва шаҳрванд”) инъикос ёфтаанд. 

Аз ҷумла:

 Моддаи 42 – Иҷрои қонунҳоро риоя кунад, ҳуқуқу озодиҳои дигаронро эҳтиром намояд;
 Моддаи 43 – Ҳимояи Ватан;
 Моддаи 44 — Ҳифзи муҳити зист, объектҳои таърихӣ ва фарҳангӣ;
 Моддаи 45 – Пардохти андоз ва боҷҳо;

Гурӯҳ:Ҳуқуқ
Гурӯҳ:Мафҳумҳои ҳуқуқ